open-index/open-wikipedia-markdown huggingface dataset:
Vibeke Idsøe

**Vibeke Idsøe** (født 1965) er en norsk filmregissør og manusforfatter.

Idsøe debuterte som regissør i 1996 med barnefilmen *[[Jakten på nyresteinen (film)|Jakten på nyresteinen]]*, som hun selv hadde skrevet og utgitt som bok og senere omskrevet til filmmanus. Filmen gav henne Amandakomiteens debutantpris. Hun har også hatt regien på *[[Karlsson på taket]]* og *[[37 og et halvt]]*. Hun begynte filmkarrieren som kortfilmassistent. Sin første jobb hadde hun i kortfilmen *Herfra til Tøyen*.

Idsøe studerte teatervitenskap ved Tisch School of the Arts på New York University.

## Filmografi
(utvalg)
* *[[Jakten på nyresteinen (film)|Jakten på nyresteinen]]* (1996) (regi og manus)
* *[[Solan, Ludvig og Gurin med reverompa]]* (1998) (manus)
* *Karlsson på taket* (2002) (regi og manus)
* *[[37 og et halvt]]* (2005) (regi og manus)
* *[[Asfaltenglene]]* (2010) (manus)
* *[[Løvekvinnen (film)|Løvekvinnen]]* (2016) (regi og manus)

## Referanser


## Eksterne lenker
*
Nu metal

**Nu metal** (også kjent som «aggro-metal», «neo-metal»,, eller «nymetall») er en undersjanger av heavy metal. Den er en fusionssjanger, som kombinerer elementer med andre sjangre, inkludert grunge og hiphop. Innenfor nu metal finnes også «rapcore» (også kalt «rap metal») som er en blanding av rap (hiphop) og forskjellige metall- og rockesjangere. Som oftest består musikken av rett og slett nu metall-spill med rapping. Denne omfangsrike sjangeren eller musikktendensen fikk suksess på slutten av 1990-tallet og begynnelsen av 2000-tallet. 

Kjente nu-metal band er band som Korn, Linkin Park, Slipknot, Limp Bizkit, System of a Down, Clawfinger, Lostprophets, Drowning Pool, Papa Roach og Godsmack. 

Rapcore er ikke så populær utenfor Nord-Amerika, men det finnes flere kjente band under rapcore-sjangeren, som Linkin Park, Rage Against the Machine og Public Enemy. I rapcore-band er det vanlig med en rapper som rapper for eksempel kun på versene, og en følgende rockevokal som overtar etter rappingen. I rapcore-tekster synger man ofte om politiske hendelser (Public Enemy, Rage Against the Machine), om hvordan livet er (Zebrahead, Trik Turner) eller om kamp med seg selv og problemer med livet (Linkin Park, Stuck Mojo).

## Referanser
Christer Sjögren

**Christer Sjögren** (født 1950) er en svensk dansbandsanger, kjent fra Vikingarna. Han har også hatt en solokarriere.

## Biografi
Christer Sjögren vokste opp i Hagfors som sønn av Hans Sjögren (1924–2010) og Eivor, født Östling (1928–1982). Han startet sitt første band i 1964, et band som het Jonny-Christers, sammen med Stig-Åke Byberg og brødrene Johnny og Hans-Gunnar Brokvist. I den gruppen spilte Christer Sjögren elektrisk orgel. Engasjementet i den gruppen blev ikke så langvarig, og etter at han sluttet blev han i slutten av 1965 vervet til bandet Jupiters. Dette var også et lokalt Hagforsband. Også i dette bandet spilte Christer Sjögren orgel, men det var mens han var medlem i Jupiters som han også begynte å synge.

Sjögren var vokalist i Pelles orkester fra Mariestad i perioden 1968&ndash;1978. 

Han ble medlem av Vikingarna i 1978, da han erstattet Stefan Borsch, og ble der helt til bandet ble oppløst i 2004. Det første albumet av Vikingarna med Christer Sjögren som sanger ble *Kramgoa låtar 7* (1979).  Han har også turnert sammen med artisten Carola Häggkvist, samt utgitt flere plater som soloartist. Han har blant annet spilt inn to albumer med Elvis Presley-sanger samt flere albumer med kristne sanger. Sjögren omtales ofte som «dansebandkongen». På 1980-tallet og 1990-tallet ble Vikingarna veldig poplære, og Christer Sjögren ble kalt "dansbandskung".

I 2005 ble han utnevnt til ridder av 1. klasse av Den Kongelige Norske Fortjenstorden. Han fikk ordenen for sitt arbeid med å fremme forholdet mellom Norge og Sverige gjennom dansemusikken.

I 2008 utgav han albumet *Mitt sköna sextital* og feiret sitt førtiårsjubileum som artist med albumet *Jubileum – 40 år med Christer Sjögren.*

År 2009 medvirket Pernilla Wahlgren på hans turné. År 2010 hadde han en juleturné sammen med Elisabeth Andreassen.

År 2012 deltok han i Melodifestivalen sammen med Lotta Engberg med låten "Don't Let Me Down" som riktignok ble stemt ut av konkurransen i "Andra chansen"-momentet. Senere samme år ga Christer Sjögren og Lotta Engberg ut albumet *Lotta & Christer*.

Sjögren har siden 1970 vært gift med Birgitta Sjögren, og de har en datter født i 1970.

## Diskografi
### Soloalbum
* 1989: *[[Andliga sånger (musikkalbum)|Andliga sånger]]*
* 1993: *[[Andliga sånger 2]]*
* 1994: *[[När ljusen ska tändas därhemma (musikkalbum)|När ljusen ska tändas därhemma]]*
* 1996: *[[Varför är solen så röd]]*
* 2000: *[[Ett julkort från förr]]*
* 2003: *[[För kärlekens skull (musikkalbum)|För kärlekens skull]]*
* 2005: *[[Love Me Tender (musikkalbum)|Love Me Tender]]*
* 2006: *[[King Creole (album av Christer Sjögren)|King Creole]]*
* 2007: *[[Älskade andliga sånger]]*
* 2008: *[[Jubileum - 40 år med Christer Sjögren|Jubileum – 40 år med Christer Sjögren]]*
* 2008: *[[Mitt sköna sextiotal]]*
* 2009: *[[Schlagerminnen]]*
* 2010: *[[En stjärna lyser i natt (musikkalbum)|En stjärna lyser i natt]]*
* 2011: *[[Kramgoa låtar 2011]]*
* 2012: *[[Lotta & Christer]]* (med Lotta Engberg)
* 2014: *[[Christer Sjögren sjunger Sinatra]]*
* 2015: *[[Allra bästa! 1986-2014]]*
* 2017: *[[Evergreens 2005-14]]*

## Referanser


## Eksterne lenker
* 
* 
*
Sølvi Dos Santos

**Sølvi Sannerholt Dos Santos** (født 1943) er en norsk verdenskjent fotograf og motekonsulent som har levd store deler av sitt liv i Paris. Hun har utgitt en rekke fotobøker, blant dem *Det gode liv i Norge* (1993) og har vært konsulent for Norsk Moteråd.

Hun startet karrieren som TV-tekniker i NRK på 1960-tallet. Via jobben fikk hun stipend i Paris. Hun ble ett år i den franske hovedstaden, så ble det mer tv-jobbing i Norge. Deretter fikk hun et nytt stipend til Paris, og da laget hun blant annet film om pret-a-porter for NRK. Etter stipendet sa hun opp jobben i NRK, fikk jobb i motebransjen og jobbet med mote for norske blader som ''Det Nye'' og ''KK''. 

Hun ble i 1969 gift med portugisiske Adelino Camilo dos Santos (f. 1946, d. 2019). 

## Referanser
Metalcore

**Metalcore** er en musikksjanger som ble utviklet i USA sent på 1980-tallet. Sjangeren kan beskrives som en krysning av amerikansk heavy metal og hardcore punk (metal hardcore), derav navnet metalcore.

En av de mest typiske trekkene ved metalcore er dynamikken mange vokalister bruker mellom screaming under vers og ren, melodisk synging under refreng. Av andre typer ekstreme vokalteknikker kan man finne «screamo growl» eller «pig squeal» (pig squeal kommer av at det nesten høres ut som en gris som hyler.)

Et normalt metalcoreband er satt sammen av to gitarister (en lead og en rytme), bassist, trommer og vokalist.

Selv om metalcore inneholder effekter og elementer fra heavy metal-sjangeren regnes den av de fleste «sanne» heavy metal-tilhengere ikke vanligvis som «ekte» heavy metal. Det finnes flere metalcore-band som har akseptert heavy metal-status, men disse har sterk tilknytning til heavy metal-sjangeren. Skillet mellom hvilke metalcore-band som skal aksepteres som heavy metal-band og hvilke som ikke skal har skapt store debatter for tilhengere.

## Kjente metalcore-band
*A Day To Remember
*A Skylit Drive
*Abandon All Ships
*Above The Broken
*Adept
*All That Remains
*Annisokay
*Asking Alexandria
*As I Lay Dying
*Austrian Death Machine
*Architects
*Atreyu
*August Burns Red
*Avenged Sevenfold (tidlig)
*Benea Reach
*Bring Me the Horizon
*Bullet For My Valentine
*Breakdown Of Sanity
*Caliban
*Coldrain
*Confide
*Dead by April
*For Today
*In Fear and Faith
*Killswitch Engage
*Lamb of God
*Memphis May Fire
*Miss May I
*Of Mice & Men
*Parkway Drive
*Phinehas
*Prince Whateverer
*Sonic Syndicate
*Storm The Sky
*Tantara
*The Devil Wears Prada
*The Unguided
*Trivium
*Underoath
*Waiting For Sunset
*We Came As Romans
*What Tomorrow Brings
*War of Ages

## Se også
* New Wave of American Heavy Metal (NWOAHM)
* Deathcore
* Grindcore
Randi Rosenqvist

**Randi Rosenqvist** (født 1951) er en norsk rettspsykiater som har arbeidet i Kriminalomsorgen og vært overlege ved Aker sykehus.

## Liv og virke
Familien flyttet til USA under andre verdenskrig. Rosenqvist ble født i Chicago, USA og tilbrakte de første 6 månedene av livet der før familien flyttet til Norge. Senere bodde familien en ny periode i USA og Randi Rosenqvist hadde da amerikansk pass. Hun er datter av kjemiprofessor Terkel Rosenqvist (1921-2011) og søster av samfunnsøkonomen Charlotte Koren. I Norge hadde hun oppveksten i Oslo og Trondheim. Hun studerte medisin ved Universitetet i Kiel hvor hun avla medisinsk embetseksamen i 1975. I 1987 ble hun spesialist i psykiatri.

Hun har arbeidet i Helsedirektoratet, ved Ullevål sykehus, Lovisenberg sykehus og Gaustad sykehus og som overlege ved regional sikkerhetsavdeling ved Aker sykehus. Hun var ansatt i Kriminalomsorgen fra 2011 til 2021 og hadde blant annet ansvaret med å observere Anders Behring Breivik i fengselet. Hun konkluderte med at Breivik ikke var psykotisk. 

Rosenqvist var leder av Den rettsmedisinske kommisjon fra 2003 til 2009, samt varamedlem fra 1983 og medlem fra 1988. I 1980-årene var hun med på å granske forholdene ved Reitgjerde psykiatriske sykehus. Fra desember 2021 er hun leder av  Nasjonal aksjon for bevaring og utvikling av de psykiatriske sykehusene.

## Utmerkelser

* Kommandør av St. Olavs Orden (2017).
* Rettssikkerhetsprisen, med Maria Hessen Jacobsen
* Åpenhetsprisen 2024 (sammen med Leo Ajkic) for psykisk helse i kriminalomsorgen

## Bibliografi

* *Rettspsykiatri i praksis*, med Kirsten Rasmussen, 3. utgave, Universitetsforlaget, Oslo, 2004 ISBN 9788215003931
* *Rettspsykiatri : en introduksjon*, Universitetsforlaget, Oslo, 2009 ISBN 9788215012902
* *Mitt liv, mitt fag - tung psykiatri : sviket mot de sykeste*, Kagge Forlag, Oslo, 2024 ISBN 9788248936640

## Referanser
Vibecke Groth

**Vibecke Groth** (født 1947) er en norsk jurist, dommer og forfatter.

Groth ble cand. jur. i 1979. Etter endt utdannelse arbeidet hun i flere år som partner i advokatfirmaet Groth, Gade & Heffermehl og deretter i advokatfirmaet Arntzen, Underland & Co. Hun var dommer i Borgarting lagmannsrett fra 1997 til 2017. 

I 2000 ble hun oppnevnt som leder av den regjeringsoppnevnte undersøkelseskommisjonen etter Åsta-ulykken (2000) og noen måneder senere Lillestrømulykken (2000). Hun har vært nestleder i Børsklagenemnden, styremedlem i Folketrygdfondetog leder i Flyklagenemnda.

I 2002 bokdebuterte hun med kriminalromanen *En fredsmeglers død* (utgitt på Aschehoug). Den fikk både god og mindre god mottakelse. Aftenpostens anmelder Terje Stemland skrev at «den underliggende idéen er original, men først og fremst tankevekkende. Dernest gir forfatteren fascinerende innblikk i rettstekniske finesser». Dagbladets bokanmelder Kurt Hanssen omtalte den som kjedelig og reagerte på at debuttanten «rygget bakover»

## Bibliografi
* *En fredsmeglers død* &ndash; kriminalroman (2002)
* *Advokatene* &ndash; kriminalroman (2006)
* *Arvesynden* &ndash; kriminalroman (2009)
* *Singapore Sling* &ndash; kriminalroman (2015)
* *Savnet* &ndash; kriminalroman (2020)
*Ensom er den som ikke er nummer èn for noen - skjønnlitterær roman(2022)

## Referanser


## Eksterne lenker
*
Frøydis Langmark

**Frøydis Langmark** (født 1941) er en norsk lege og spesialist i patologi som har hatt stillingen som direktør for Kreftregisteret (1983–2011). 

Langmark tok medisinsk embetseksamen i 1966 ved UiO og tok spesialistutdannelse ved Rikshospitalet og Radiumhospitalet. Hun arbeidet i flere år ved patologiavdelingene på Rikshospitalet og Radiumhospitalet. I 1981 ble hun ansatt som spesiallege i patologi ved Kreftregisteret, der hun to år senere ble direktør. Hun gikk av med pensjon i 2011. 

Langmark har også vært styreleder for Statistisk sentralbyrå og Norges Forskningsråd, president i Polyteknisk Forening og leder av Den norske patologforening. I 2012 fikk hun heder av International Association of Cancer Registries (IACR) og ble samtidig utnevnt til æresmedlem i organisasjonen. IACR er en paraplyorganisasjon for kreftregistre, den ble grunnlagt i 1966 og har medlemmer i hele verden. 

## Referanser
Julie C. Knarvik

**Julie Cathrine Knarvik** (født 1973) er en norsk journalist og forfatter som har skrevet to bøker.

## Utgivelser
* 2002 – *Somnia : en bok om drømmer* (Kagge forlag)
* 2010 – *Jeger i Svalbards villmark : Tommy Sandal - tradisjonell fangstmann i moderne tid* (Schibsted forlag)

## Referanser


## Eksterne lenker
* 
*
Finnur Magnússon

**Finnur Magnússon**, også kjent som *Finn Magnusen* (1781–1847), var en islandsk  filolog og arkeolog som virket i Danmark. Han var medlem av *[[Den kongelige Commission for Oldsagers Opbevaring]]*. Han ble professor i 1815 ved Københavns Universitet der han foreleste i norrøn litteratur og mytologi.

## Liv og virke
I likhet med Rasmus Kristian Rask var han utdannet jurist og sammen stiftet de *[[Hið íslenzka bókmenntafélag|Det Islandske Litterære Selskab]]*. Han ga ut flere bokverk om mytologi, arkeologi og runetolkning. Hans hovedverk er *Eddalæren og dens Oprindelse* og *Grønlands historiske mindesmærker* (3 bd., 1838-1845).

### Runamo-innskriften
Finnur Magnússon er kjent for sin tolkning og behandling av *«Runamo indskriften»*. I 1833 reiste han sammen med geologen Johan Georg Forchammer og filologen Christian Molbech til Runamo, en klippe som ligger vest for Rönneby i Blekinge i Sverige. Ordet «Runamo» betyr «bakken med runer på». Den ble for første gang beskrevet i Saxo Grammaticus' *[[Gesta Danorum]]* omkring år 1200. Året etter fikk han den idé å lese runeinnskriften baklengs og skrev senere en avhandling på 750 sider om fenomenet.

Publiseringen fikk den svenske vitenskapsmannen Jöns Jakob Berzelius til å gjøre sin egen undersøkelse i 1836, og han konkluderte at inskripsjonen var intet annet enn naturlige sprekker i fjellet. I 1844 bekreftet den unge historiker Jens Jacob Asmussen Worsaae at Finn Magnusens tydning ikke var riktig eller mulig. Det hele var kun naturlige revner i klippen. Innskriften var et geologisk fenomen og ikke «runer» i det hele tatt.

## Bibliografi
* *Forsög til Forklaring over nogle Steder af Ossians Digte, mest vedkommende Skandinaviens Hedenold*. Utgitt 1814
* *Udsigt over den kaukasiske Menneskestammes aeldste Hjemsted og Udvandringer*. Utgitt 1818
* *Sneglu-Halle's Reiser og Haendelser i det 11:te Aarhundrede.* Utgitt 1820
* *[http://www.heimskringla.no/wiki/Odins_ravnes_sang Odins ravnes sang]*. Utgitt 1821
* *Oplysninger om Kilderne til Hr. Professor Torkel Badens*. Utgitt 1821
* *Optegnelser paa en reise til Jellinge gjennem forskellige egne af Sjelland, Fyen og Jylland i aaret 1821.* Utgitt 1821
* *Efterretninger om mindesmaerkerne ved Jellinge og derved i aarene 1820 og 1821 foretagne undersøgelser m.m.* Utgitt 1821-1822
* *Den aeldre Edda.* Utgitt 1822-1823
* *Eddalæren og dens Oprindelse.* Bd. I-IV. Utgitt 1824-1826
* *Runamo og runerne.* Utgitt 1841
* *Grønlands historiske mindesmærker.* Utgitt 1838-1845

### Artikler
* *Antiquarisk tidsskrift*; Underretning om tvende fra Islands hidkomne udskaarne stole (1843–1945)
* *Antiquarisk tidsskrift*; Om tvende hidtil næsten ubekjendte Runestene i Nörre-Jylland (1843–1945)

## Referanser


## Eksterne lenker
* Finnur Magnusson Biografi
* Landkönnuðurinn og leyndarskjalavörðurinn. Lesbók Morgunblaðsins 20. júlí 1996
* Runamo 1: De mystiske tegn i Blekinge
* Runamo 2: De mystiske tegn i Blekinge
* Runamo 3: De mystiske tegn i Blekinge
* Runerne på Runamo
Kilobit per sekund

**Kilobit per sekund** (**kbit/s**) brukes i sammenheng med telekommunikasjon og betyr 1000 bit per sekund. kbit/s forkortes også kbps.
MTU Aero Engines

**MTU Aero Engines** er et tysk selskap som utvikler, produserer og vedlikeholder flymotorer, både sivilt og militært. MTU står for 'Motoren- und Turbinen-Union''. 

Selskapet har røtter tilbake til de tidligste år med motorisert flyvning, men selve MTU ble ikke etablert før i 1960.

## Kunder og internasjonale samarbeidspartnere
*GE Aircraft Engines
*Pratt & Whitney
*Rolls-Royce
*Snecma Moteurs
*Turbomeca
*International Aero Engines V2500 
*EuroProp International 
*Eurojet
*Turbo-Union

## Referanser


## Eksterne lenker
*
Armstrong Siddeley

**Armstrong Siddeley** var et britisk selskap som opererte i den første halvdelen av det 20. århundre. Selskapet hadde to grener: biler, **Armstrong Siddeley Motors Ltd**, og flymotorer og flymaskiner, via Sir W G Armstrong Whitworth Company. Selskapet ble stiftet som et resultat av sammenslåingen av de to Coventry-baserte selskapene Armstrong-Whitworth og Siddeley-Deasy i 1919.

## Historie
Siddeley Autocars ble stiftet av John Davenport Siddeley i Coventry, England i 1902. Produktene var basert på Peugeot, og Siddeley-bilene var hovedsakelig bygget opp av Peugeot-deler med engelske karosserier. Selskapet slo seg sammen med Wolseley i 1905, og bygget biler under merkenavnet Wolseley-Siddeley. Bilene ble blant annet brukt av dronning Alexandra og hertugen av York, den senere Kong Edward VII.

I 1909 trakk J.D. Siddeley seg fra Wolseley, og tok over Deasy Motor Co, som så byttet navn til Siddeley-Deasy. I 1912 brukte fabrikken slagordet «Så stille som sfinxen», og begynte å benytte en sfinx som panserpryd.

Under første verdenskrig produserte selskapet lastebiler, ambulanser og personellkjøretøy. I 1915 ble flymotorer satt i produksjon.

I 1919 ble Siddeley-Deasy kjøpt opp av Sir W.G. Armstrong Whitworth & Company, og Armstrong Siddeley Motors ble det nye navnet. Samtidig ble flyproduksjonen lagt under selskapet Sir W G Armstrong Whitworth Aircraft Company.

I 1927 kjøpte J.D. Siddeley ut Armstrong Siddeley fra Armstrong Whitworth, og dermed var både det og Armstrong Whitworths flyselskap under hans kontroll. Samme år ble denne flydivisjonen fusjonert med Vickers Limited, og selskapet Vickers-Armstrongs ble dermed opprettet.

Selskapene produserte biler og senere flymotorer frem til 1960. J.D. Siddeley pensjonerte seg da Armstrong Whitworth ble en del av Hawker Siddeley Aircraft i 1936, men Armstrong Siddeley forble et eget merkenavn under Hawker Siddeley frem til selskapet fusjonerte med Bristol Aero Engines til Bristol Siddeley. Bristol Siddeley og Rolls-Royce fusjonerte i 1966.

## Eksterne lenker
*
Nora Helmer

**Nora Helmer** er hovedpersonen i skuespillet *[[Et dukkehjem]]* skrevet av Henrik Ibsen og utgitt i 1879. Stykket er et psykologisk samtidsdrama der Nora sammen med ektemannen Torvald Helmer lever i et besteborgelig hjem i byen. Hun gjennomgår en forvandling i stykket fra mannens uskyldige «lerkefugl» til hun aller sist går fra hus og hjem. Nora har siden inspirert undertrykte kvinner til å frigjøre seg. 

Hun er ca. 35 år og hjemmeværende. Nora forlater sin ektemann og sine tre barn, på leting etter seg selv etter å ha innsett at han ikke var den edle personen hun hadde trodd. Hennes rolle i ekteskapet var som en dukke, hennes hjem et dukkehjem og hennes ektemann Torvald refererer stadig til henne som sin lille «lerkefugl» eller «ekorn». Hun får ikke engang ha en nøkkel til postkassen. Når hun så blir utpresset på grunn av en forbrytelse hun gjorde for å redde sin manns liv (hun forfalsket sin fars signatur på et gjeldsbrev) vil hennes mann sende henne bort. Hans eneste bekymring er sitt eget rykte, selv om det var kjærligheten til ham som drev henne til det.

Når så utpresseren angrer, ville det hele vært over i et tradisjonelt viktoriansk drama. For Torvald og Nora er det for sent til å gå tilbake til slik det var. Hennes illusjoner om ekteskapet er knust, og hun bestemmer at hun må forlate ham og deres barn, forlate dukkehjemmet for å finne sitt egentlige selv. For den viktorianske verden var dette skandaløst. Ekteskapet var regnet som en av samfunnets grunnpilarer, og å portrettere det på en slik måte var fullstendig uakseptabelt. Noen teatre, spesielt i Tyskland, nektet å spille stykket, så Ibsen ble presset til å skrive en alternativ slutt som var langt mindre dyster. Dette plaget ham veldig, og han ville av og til i siste minutt gi en «rettelse» til skuespillerne på åpningsdagen.

## Se også
*Et dukkehjem
Gigabit per sekund

**Gbit/s** er en forkortelse for Gigabit per sekund. Giga brukes i sammenheng med telekommunikasjon som 230 dvs. 1&nbsp;073&nbsp;741&nbsp;824, i stedet for SI-enheten 1 milliard. 1 Gbit/s er det samme som 1024 Mbit/s. Gigabit per sekund forkortes også Gbps.

## Se også
* Gigabit
Megabit per sekund

**Megabit per sekund** (**Mbit/s**) brukes i forbindelse med telekommunikasjon som 220 dvs. 1 048 576, i stedet for vanlig 1 million. 1 Mbit/s er det samme som 1024 kbit/s. Mbit/s forkortes også Mbps.
Knut Haavik

**Knut Olaf Haavik** (1943–2019) var en norsk journalist, forfatter og redaktør for ukebladet *[[Se og Hør]]*.

Haavik publiserte det første *Se og Hør* den 21. september 1978 og var redaktør for bladet til sin avgang i 2004. Han begynte sin journalistkarriere som journalistlærling i ''Ullern Avis/Akersposten'' tidlig på 1960-tallet. Derfra var han innom ''Larvik Morgenavis'' og ''Sandefjords Blad'', hvor han var frem til 1965. Deretter var han lokaljournalist i *[[Sandefjords Blad]]* hvor han blant annet avslørte den første narkotikaligaen i Norge. På grunn av denne saken fikk han i 1969 jobben som kriminalreporter i *[[VG]]*. Han var nyhetssjef i *VG* da han i 1978 sluttet for å starte *Se og Hør*, som etter noen år ble ett av Nordens største ukeblad. Han var konsernsjef i bladforlaget Aller fra 1988 til 2003.  

I 2004 utgav han boka *En ramp i rampelyset*, som var en ren selvbiografi skrevet like etter hans kones død (2002). Hans neste bok kom i 2006, en utradisjonell kriminalroman med tittel *Ulven og den røde hane*.

Haavik ble flere ganger kritisert for sin og *Se og Hør*s pågående journalistikk opp mot norske kjendiser. Dette førte til flere rettssaker der bladet ble anklaget for å krenke privatlivets fred. Selv sa Haavik om sin metode at «jeg tok et ja for et ja, og et nei for et kanskje».

Fra 2004 til 2008 satt han som medlem av Norsk kulturråd og i 2007 ble han oppnevnt som medlem av Mannspanelet. 

Han ble gift på nytt etter at hans første kone døde i 2002.

Knut Haavik var frimurer.

## Referanser


## Eksterne lenker
*
GBIC

**GBIC** er en standard for transeivere, vanligvis brukt med Gigabit Ethernet og fibre channel.  Navnet er en forkortelse for "**g**iga**b**it **i**nterface **c**onverter".  GBIC er et standard elektrisk grensesnitt og en gigabit ethernet port kan støtte mange forskjellige fysiske overføringsmedier, fra kobber til langdistanse optisk fiber.

Fordelen med GBIC standarden i nettverksutstyr fremfor faste fysiske grensesnitt, er fleksibiliteten. Når flere forskjellige optiske teknologier er i bruk, kan en nettverksadministrator kjøpe GBIC'er ettersom behovet oppstår og ikke på forhånd samtidig med utstyret. Dette senker kostnaden og gir administratoren vesentlig bedre fleksibilitet. På den annen side, hvis man vet hvilke grensesnitt som skal tas i bruk (og spesielt hvis det er kobber) vil det kunne være rimeligere å kjøpe utstyr med den eller de spesielle grensesnittene bygget inn.

GBIC standarder er ikke-proprietær og er definert av SFF Committee i dokumentet # SFF-8053.

## Se også
* Gigabit Ethernet
* SFP
* XFP

## Eksterne lenker
* Finisar GBIC data sheet
Antoine Parmentier

**Antoine Augustin Parmentier**   (født 17. august 1737 i Montdidier, død 17. desember 1813 i Paris) var en fransk agronom, næringsmiddelforsker og hygieniker. Han er først og fremst kjent for å ha innført poteten til Frankrike.

## Liv og virke
### Bakgrunn
Parmentier gikk i apotekerlære i sin fødeby og siden i Paris. 20 år gammel ble han farmasøyt i den franske hæren under sjuårskrigen mot Storbritannia og Preussen. Mens han satt i fangenskap i Tyskland oppdaget han kvalitetene poteten har som næringsmiddel.

### Forskning og utvikling
Etter sin retur til Frankrike deltok han i 1771 i en konkurranse arrangert av akademiet i Besançon om erstatning av hvete i framstillingen av brød og skrev en avhandling om poteten som skulle gjøre ham berømt. Han var særlig opptratt med å fremheve potetens verdi som næringskilde for pasienter som led av dysenteri. Hans virke for potetens utbredelse ble belønnet med en pris i 1773. Han forsøkte, under påtrykk fra kong Ludvig XVI, å utvikle dyrkingen av poteten på Sablons-sletta i Neuilly.

For å avhjelpe mangelen på rørsukker anbefalte han blant annet bruk av druesukker. Dette var et prosjekt han ble støttet i av Napoleon, og var aktualisert av fastlandssperringen under den pågående krigen. 

Han interesserte seg også for konservering av mel, vin og melkeprodukter.

Han arbeidet også med mais og opium og anbefalte konservering av kjøtt gjennom kulde.

Hans vitenskapelige arbeider har en bemerkelsesverdig bredde, men han deltok også i samfunnslivet, blant annet ved å bidra til den franske nasjonalforsamlingens forslag til reformer i landbruket. Han gikk inn i det franske vitenskapsakademiet i 1795.

Parmentier ligger begravd på Père Lachaise-kirkegården i Paris.

## Verk (ikke fullstendig)
* *Examen critique de la pomme de terre* (1779).
* *Recherche sur les végétaux nourrissants qui, dans tous les temps de disette, peuvent remplacer les aliments ordinaires* (1781).
* *Économie rurale et domestique*. Bibliothèque Universelle des Dames, rue et hotel Serpente, 1788&ndash;1797 ; 8 bind. 
* *Traité sur la culture et les usages des pommes de terre, de la patate et des topinambours* (1789).
* *Traité théorique et pratique sur la culture de la vigne, avec l'art de faire le vin, les eaux-de-vie, esprit de vin, vinaigres simples et composés* (2 bind., 1801) i samarbeid med Jean-Antoine Chaptal, l'abbé Rozier, og Dussieux
* *Traité sur l'art de fabriquer les sirops et conserves de raisin* (1810).

## Referanser


## Litteratur
* Anne Muratori-Philip: *Parmentier*, Plon, Paris, 2. utgave, 2006.

## Eksterne lenker
* santerre.baillet.org, biografi og bibliografi
Melodisk metal

**Melodisk metal** (**melodic metal** på engelsk) er en musikksjanger som stort sett brukes til å beskrive en heavy metal-sjanger. Som navn tilsier er musikkstilen bandet spiller mer melodiøst enn det som er vanlig for sjangeren. Hvis musikksjangeren ikke har en egen undersjanger (black metal, death metal, thrash metal osv) betegnes sjangeren ofte kun som melodisk metal (forkortet fra melodisk heavy metal).

Et noe mer spesielt begrep er melodisk death metal, også kjent som Gothenburg metal, som ofte har få likheter med death metal.
Teknisk death metal

**Teknisk death metal** (noen ganger kalt «**matematikkmetal**»), er en prefiks/musikksjanger som vil si at bandet har en mye mer teknisk spillestil enn andre band i sin death metal-sjanger.
Nyklassisk metal

**Nyklassisk** (eller **neo-classical metal**) er en musikksjanger som kan brukes om heavy metal-band direkte inspirert av klassisk musikk. Det beste eksempelet på et ny-klassisk heavy metal-band/artist er Yngwie J. Malmsteen.

## Nyklassiske metal-band
* Cacophony
* Children of Bodom  Tidlig i karrieren 
* Dark Moor
* Dionysus
* Racer X
* Stratovarius
* Symphony X
* Winds

## Gitarister
* Michael Angelo
* Michael Romeo
* Enrik Garcia
* Paul Gilbert
* Pier Gonella
* Vinnie Moore
* Yngwie Malmsteen
Randi Noyes

**Randi Bråten Noyes** (født 1947) er en norsk forfatter, foredragsholder og coach. Hun er blant annet kjent for selvhjelpsboka *Kunsten å lede seg selv* (1991). Boka er oversatt til flere språk og kom i norsk utgave i 1995. En omskrevet engelskspråklig versjon fra 2001 fikk andreprisen i kategorien ledelse/business under «Book of the Year»-kåringen i USA i 2002. Hun var i den forbindelse gjest i Skavlands talkshow ''Først og sist'' på NRK.

Noyes bodde i USA fra 1969 til 1991.
## Referanser
Norra Ängby

**Norra Ängby** er en bydel i Västerort i Stockholm kommune. Bydelen ligger i Bromma bydelsområde, og grenser til Bromma Kyrka, Riksby, Åkeshov, Nockebyhov, Södra Ängby, Blackeberg, Råcksta og Beckomberga.

Området ble utbygd på begynnelsen av 1930-tallet. 

## Se også

*Södra Ängby
Södra Ängby

**Södra Ängby** er en bydel i Västerort i Stockholm kommune. Bydelen ligger i Bromma bydelsområde, og grenser til Blackeberg, Norra Ängby og Nockebyhov.

Södra Ängby utgjør sannsynligvis verdens største og mest enhetlige funksjonalistiske villaområde. Det ble utarbeidet en detaljplan for området i 1933 for 525 tomter, og området ble utbygd i perioden 1933&ndash;1940. Siden gjerder ikke er tillatt, har området fått karakter av en stor, sammenhengende park. 95 prosent av villaene har tegninger som er signert Edvin Engström. 

Tunnelbanens grønne linje stanser ved stasjonene Islandstorget og Ängbyplan.

I den vestlige delen av bydelen ligger Judarskogens naturreservat.

## Se også
*Norra Ängby

## Eksterne lenker
*
Brandengen skole

**Brandengen skole** ble tegnet av arkitekt Arnstein Arneberg, og tatt i bruk i mai 1914. Den ligger ved Rundtom på Strømsø i Drammen, med Tegleverkstomta (Tegger'n på folkemunne) som nærmeste friområde. Det er en barneskole som i mars 2004 hadde ca. 380 elever fra 1. til 7. klasse.

Brandengen skole har sin tvilling i den nå nedlagte Fjellheim skole på den andre siden av Drammenselva. De to skolebygningene ble oppført samtidig og er praktisk talt identiske.

## Benjaminprisen
Brandengen skole ble tildelt Benjaminprisen i 2014.

## Bildegalleri

Fil:Brandengen skole i 1994.jpg|Skolegården ved Brandengen skole på Rundtom i Drammen med skolebyggets sørøstlige fasade den 21. august 1994.
Fil:Brandengen skole på Rundtom i Drammen.jpg|Brandengen skoles vestlige fasade mot Strømsåsen.
Fil:Brandengen skole 2.JPG|Brandengen skole i 2009.


## Referanser


## Eksterne lenker
*
Bällsta

**Bällsta** er en bydel i Västerort i Stockholm kommune. Den tilhører Bromma bydelsområde, og grenser til bydelene Sundby, Bromsten, Mariehäll, Riksby, Bromma Kyrka og Eneby.

Bebyggelsen domineres i dag av små trehus oppført på 1940-tallet. Husene ligger regelmessig plassert med langsidene langs gaten. Byplanen har lange, rette gater. Hagene og beplantningene langs gatene er viktige innslag i miljøet. Siden tomtene er mindre enn 1000 m² er det ikke foretatt fradelinger, slik at området har beholdt sin karaktert. I Stockholms oversiktsplan er Bällsta angitt som *verdifullt kulturmiljø*.

I bydelen ligger travbanen Solvalla, som ble innviet i 1927.

## Eksterne lenker
*
Unni Drougge

**Unni Lis Jorunn Drougge** (født 1956) er en svensk forfatter og journalist. 

Som åtteåring vant Drougge en nasjonal skrivekonkurranse i Sverige, og som nittenåring startet hun en punkrock-gruppe. Hun begynte etter det å studere psykologi som hun senere tok eksamen i. Hun forfatterdebuterte i 1994 med *Jag jag jag* og har siden vakt en viss oppsikt med romaner som blant annet *Heroine* (1998) og *Hella Hells bekjennelser* (2001). Hun ble kjent for sin særegne, såre og samtidig barske stil. Bøkene hennes er ofte fulle av vågede metaforer kombinert med satire og sosial kritikk.

I en stor demonstrasjon til støtte for Pirate Bay den 18. april 2009 holdt Drougge appellen: «Jeg står helt og holdent bak denne bevegelsen. Jeg er så takknemlig over å få være med. (...) Jeg har tatt del i fildelingsdebatten lenge. Jeg har flere barn som er musikere, og vet at de ikke ville klart å leve av musikken sin hvis det ikke hadde vært for nedlastning.»

Hun var gift med forelegger Mats Drougge og har fem barn sammen med ham.

## Referanser


## Bibliografi
* *Penetrering* (2006)
* *Lutherska Badet* 2003
* *Hella hells bekännelser* 2001
* *Heroine* 1999
* *Regnbågens tid* 1998
* *Andra sidan Alex* 1997
* *Slyngstad Events* 1996
* *Jag, jag, jag* 1994 (debut)

## Eksterne lenker
*
Tradisjonell metal

**Tradisjonell metal** er et begrep som har oppstått i nyere tid for å beskrive musikk som er tro til den klassiske formen for heavy metal som oppsto på 1970- og 1980-årene. Tradisjonell metal har også blitt en samlebetegnelse for band etablert etter 2010 som spiller metal av denne typen. De nyere bandene betegnes også som *New Wave Of Traditional Heavy Metal* forkortet NWOTHM. Band innen sjangeren er for eksempel Wytch Hazel, Traveler, Dracula og Enforcer, for å nevne noen.

Etablerte band som kan betegnes som tradisjonell metal hadde sin storhetstid på 1980-tallet. Band som for eksempel Iron Maiden, Def Leppard, Judas Priest og Saxon hadde sine store gjennombrudd sent i 1970-årene og tidlig i 1980-årene, og flere av de opprinnelige bandene er fremdeles aktive.

Også band som ikke spiller den «tradisjonelle» formen for heavy metal passer under betegnelsen heavy metal, derfor brukes ikke tradisjonell metal nødvendigvis om alle heavy metal-band som ikke tilhører en undersjanger. Et eksempel på dette kan være Metallicas 1990-talls-musikk. 

Moderne heavy metal kan skille seg veldig fra den tradisjonelle heavy metal-stilen og det er derfor viktig å skille disse undersjangerne fra hverandre. Moderne heavy metal er gjerne tyngre og voldsommere enn tradisjonell heavy metal, som ofte har mer melodiske låter. Eksempler på moderne heavy metal band er White Zombie, Fear Factory, Meshuggah og Lamb of God. 

## Tradisjonelle metal-band
*Accept
*Black Sabbath
*Deep Purple
*Def Leppard
*Dio
*Dokken
*Iron Maiden
*Judas Priest
*Led Zeppelin
*Manowar
*Mötley Crüe
*Ozzy Osbourne
*Quiet Riot
*Saxon
*Skid Row
*Thin Lizzy
*Twisted Sister
*Van Halen
*White Lion
*W.A.S.P.

## Se også
*:Kategori:Tradisjonell metal-band
Solvalla

**Solvalla** er Sveriges største travbane. Den ligger i bydelen Bällsta i Stockholm. Her arrangeres årlig Sveriges største travløp, Elitloppet.

## Referanser


## Eksterne lenker
*
Francisco León de la Barra

**Francisco León de la Barra** (født 16. juni 1863, død 23. september 1939) var en meksikansk politiker og diplomat, utdannet fra Universidad Nacional.
Han arbeidet som ambassadør i Belgia og i flere stater i Sør-Amerika. Mellom den 25. mai og den 6. november 1911 var han president i Mexico. Noen år senere emigrerte han til Europa.

## Referanser


## Eksterne lenker
*
Alkalireaksjon

**Alkalireaksjon** er en betegnelse på en nedbrytningsmekanisme i betongkonstruksjoner. Alkalireaksjon (AAR) er en kjemisk-fysisk prosess. Ved AAR reagerer alkaliioner i betongens sementpasta med kvarts i reaktive bergarter og det dannes et reaksjonsprodukt (alkaligel) som sveller ved vannopptak. Volumøkningen som svellingen medfører kan i sin tur medføre at sementpastaens strekkfasthet overskrides og betongen sprekker opp. Riss forårsaket av alkalireaksjoner danner gjerne et nettverk, og møtes i såkalt trebeinsmønster (krakeleringsriss).

For at en alkalireakson skal finne sted må en ha tilgang på reaktivt tilslag, alkalier og vann. Alkalier finnes i sementen, men kan og komme fra andre bestanddeler i betongen eller tilføres utenfra. For at en bergart skal være reaktiv må den inneholde kvartspartikler som kan reagere med alkalier. En kvartsholdig bergart er ikke det samme som at den er reaktiv. For at kvarts skal være reaktiv må partiklene være tilstrekkelig små, eller omdannede.

## Referanser


## Eksterne lenker
*
Bråtane-saken

**Bråtane-saken** sikter til et langvarig norsk erstatningsøksmål i forbindelse med et barn som ble alvorlig skadet etter en bilulykke. Saken gjaldt Katrine Bråtane (født 1979 i Risør) som 11 år gammel ble invalidisert etter å ha blitt påkjørt av en lastebil under en ridetur høsten 1990. Hun ble varig lammet fra skuldrene og ned og venstre ben ble amputert. Saken endte i Høyesterett. 

Bråtane og hennes foreldre måtte kjempe i elleve år før hun vant fram med kravet mot forsikringsselskapet Storebrand (If) i 2002. I 1991 fikk hun tilbud om erstatning på  for merutgifter i forbindelse med ulykken, men avslo. Tilbudet ble økt til  kroner i 1996, senere til 2 millioner, før hun ble tilkjent 4,5 millioner i Holt herredsrett i 2000. Etter at dommen fra herredsretten ble anket, avgjorde Agder lagmannsrett at Bråtane skulle tilkjennes 10 millioner kroner i erstatning fra forsikringsselskapet. If anket saken til Høyesterett som i 2002 ble tilkjente Bråtane  i erstatning, noe som til da var norgeshistoriens største erstatning. 

Hun ble i 2002 kåret til «Årets navn» i *[[Dagbladet]]*.

Bråtane utdannet seg senere som prest og i 2006 tiltrådte hun i en 50 % stilling som sykehusprest ved Sunnaas.

## Referanser
Höglandet

**Höglandet** er en bydel i Västerort i Stockholm kommune. Den tilhører Bromma bydelsområde.

Bebyggelsen ble hovedsakelig oppført på 1920- og 30-tallet. Området ble en bydel i 1934.
Stor O-notasjon

**Stor O-notasjon** er en matematisk notasjon som gir en asymptotisk tilnærming til en funksjon g(x), og skrives ofte  O(g(x)). Formålet er å kunne gi en enkel og grov beskrivelse av utviklingen til funksjonen g(x) når x øker. Mer presist blir symbolet O brukt til å beskrive en asymptotisk øvre grense for en funksjon ved hjelp av en, som oftest, enklere funksjon. Det er også andre symboler o, Ω, ω, and Θ for å beskrive forskjellige andre asymptotiske grenser. Stor O-notasjon blir spesielt brukt i kompleksitetsteori, en del av informatikken som sier noe om ressursbruken til en algoritme.

Uttrykket \ f(x)=O(g(x)), eventuelt \ f \in O(g), betyr at \ f(x) for store verdier av \ x  alltid er mindre enn \ cg(x), der *c* er en konstant. En annen måte å skrive det på, er 

\limsup_{x \to \infty} \left|\frac{f(x)}{g(x)}\right|

Fordelen med en slik notasjon, er at det går an å forenkle kompleksitetsanalysen, uten å få alt for store feil. For eksempel er x^3 + 100x^2 \in O(x^3), da 100x2 er forsvinnende liten i forhold til x3 når x er stor.

Grensen er ikke streng; *g* kan godt vokse mye raskere enn *f*. Hvis de vokser like raskt, det vil si at  f \in O(g), g\in O(f), sier vi at  f \in \Theta(g).

## Relaterte notasjoner

## Vanlige klasser av funksjoner

Her er en liste over klasser av funksjoner som en ofte støter på ved analyse av algoritmer. De beskriver tidsforbruket til algoritmer når *n* øker mot uendelig. Funksjonene er listet med økende kompleksitet. *c* er en vilkårlig konstant.
Eneby

**Eneby** er en bydel i Västerort i Stockholm kommune. Den tilhører Bromma bydelsområde, og grenser til bydelene Beckomberga, Sundby, Bällsta, Riksby og Bromma Kyrka.
Mia Hundvin

**Mia Terese Hundvin** (født 1977) er en norsk TV-produsent, komiker og tidligere håndballspiller. Hun spilte på landslaget fra 1998 til 2002. Under denne tiden spilte hun 72 landskamper og scoret 174 mål, og var med på å ta gull i EM 1998, VM 1999, bronse under Sommer-OL 2000 i Sydney og sølv i EM 2002.

Hun har også utført endel TV-oppdrag, blant annet var hun i 2009 sporadisk paneldeltaker i NRKs debattprogram *[[Trygdekontoret (TV-program)|Trygdekontoret]]* og deltaker i TV 2s *[[Camp Senkveld]]* (som var en del av *[[Senkveld med Thomas og Harald]]*). Hun har også arbeidet innen TV-produksjon, blant annet som produsent for produksjonsselskaper som Feelgood og Funkenhauser.

Hundvin har vært spaltist for *[[Dagbladet]]* og *[[VG Helg]]*. I tillegg har hun vært ekspertkommentator på TV 2 og for NRK (blant annet under OL i London i 2012).

I 2020 var hun deltaker i kjendisutgaven av *[[71° nord – Norges tøffeste kjendis|71 grader nord]]*. I 2021 var hun med i sesong to av VGTVs serie *[[Ikke lov å le på hytta]].* Siden 2022 lager hun *Manifest Medias* podcast, *5080 Nyhetskontrollen,* sammen med Sturle Vik Pedersen og Markus Gaupås Johansen. I 2024 kom hun til finalen i *[[Forræder (TV-serie)|Forræder]]*.

## Privatliv
Hundvin fikk mye medieomtale da hun i 2000 inngikk partnerskap med den danske håndballspilleren Camilla Andersen. I 2003 tok forholdet slutt og hun ble senere samme år sammen med snøbrettkjøreren Terje Håkonsen. Sammen med ham fikk hun to barn. Forholdet med Håkonsen tok slutt etter en del år.

## Referanser




## Eksterne lenker
* 
*
Porfirio Díaz

**José de la Cruz Porfirio Díaz Mory** (født 15. september 1830, død 2. juli 1915) var en meksikansk soldat og politiker.

Han var sønn av José Fernando Faustino De La Cruz Díaz og Maria Petrona Mory. Díaz begynte tidlig sin militære karriere og var med i diverse borgerkriger. Etterhvert fikk han et rykte som krigsveteran.

Díaz flyktet til USA i 1871 etter et valgnederlag og mislykket kuppforsøk. Han kom tilbake i 1876 og ble valgt til president. Díaz ble sittende som president nesten uavbrutt i 35 år og han ble etterhvert betraktet som en diktator. I presidentperioden begynte modernisering, industrialisering og kapitalisering å gjøre seg gjeldende. Utenlandske selskaper, og da spesielt selskaper fra USA, investerte i Mexico. Infrastrukturen ble forbedret og storbyene gjennomgikk en omfattende modernisering. Det var imidlertid ikke bare velstand siden moderniseringen stort sett gikk til favør av investorene. «Den vanlige meksikaner» led nød og det var en sterk opposisjon mot Díaz. Det endte til slutt med revolusjon i 1910 og Díaz flyktet til Frankrike hvor han noen år senere døde.

Diaz tillegges ofte sitatet "¡Pobre México! ¡Tan lejos de Dios y tan cerca de los Estados Unidos!" (Stakkar Mexico, så langt fra Gud og så nære USA!), men det er vanskelig å oppdrive noen sikker kilde. 

## Referanser


## Eksterne lenker
*
Miguel de la Madrid

**Miguel de la Madrid Hurtado** (født 12. desember 1934 i Colima, død 1. april 2012 i Mexico by) var en meksikansk politiker for Partido Revolucionario Institucional. Han var president i Mexico fra 1982 til 1988. 

Han var utdannet fra UNAM og Harvard og arbeidet som jurist og politiker før han ble president. Fra 1979 til 1982. var han finansminister. Presidentperioden hans varte fra 1. desember 1982 til den 30. november 1988. 

## Referanser


## Eksterne lenker
*
Type 61

**Type 61** kan vise til:
* Mitsubishi Type 61, japansk stridsvogn
* NSB type 61, damplokomotivtype hos Norges Statsbaner
Silver the Hedgehog

**Silver The Hedgehog** er en av de nyeste figurene i Sonic-spillene. Han er med i PSP-spillet Sonic Rivals, Wii-spillet Mario & Sonic at the Olympic Winter Games og Xbox 360-spillet «Sonic the Hedgehog (2006)».

Han er ikke like kjapp som Sonic og de andre, men har en annen egenskap som ingen av de andre har. Silver bruker nemlig psykiske angrep og kan fly i lufta med evnene sine.
Han kan kontrollere gjenstander og få dem til å levitere, og deretter kaste det på fienden sin.

Silver the Hedgehog kommer fra framtiden, sammen med katten *Blaze*, som også er en ganske ny figur. Vi får også møte Blaze i et DS spill. (Sonic Rush).
Silver prøver å finne en måte å bekjempe *Iblis* som har ødelagt bostedet hans. Men for å redde bostedet sitt, må han reise tilbake til framtiden og drepe *Iblis Trigger*, som da er Sonic
Sarah Vaughan

**Sarah Lois «Sassy» Vaughan** (født 27. mars 1924 i Newark i New Jersey, død 3. april 1990 i Hidden Hills i Los Angeles County) var en amerikansk jazzvokalist, kjent som en av jazzens fremste. Omtalt som «Sassy» eller «Divine Sarah» (guddommelig Sarah) på grunn av sin uvanlig allsidige og fleksible stemme. Stemmen beskrives på Allmusic.com som en av århundrets mest forbløffende gode.

Etter Vaughans skolering innen piano såvel som organist-oppdrag i lokale kirker (1931–39), vant hun første pris ($10) i sangkonkurranse på Apollo Theater i Harlem (1942), der forøvrig Ella Fitzgerald var samtidig husartist. Fremføringen av *Body and soul* ble bivånet av jazzvokalist Billy Eckstine som var livslang kunstnerfaglig partner. Vaughan ble prompte innlemmet i Earl Hines' orkester bl.a. med Charlie Parker og Dizzy Gillespie (42-45), før solokarrieren tok over med debut (*East of the side*, 1945).

## Grammy Hall of Fame
Innspillinger av Sarah Vaughan ble innlemmet i Grammy Hall of Fame, som er en spesiell Grammy-pris som ble etablert i 1973 for å ære innspillinger som var minst 25 år gamle, samt som hadde «kvantitativ eller historisk viktighet».

## Referanser


## Eksterne lenker
* 
* 
* 
*
El 5

**El 5** var en elektrisk lokomotivtype ved Norges Statsbaner. 

Lokomotivene av denne typen ble levert i to serier. El 5a ble levert i 1926 og 1927 og bestod av 9 lok med nummer 2035–2043. Mekanisk del ble bygget av Hamar Jernstøberi og Thune, mens elektrisk utrustning ble levert av Per Kure, AEG, Siemens, NEBB.

El 5b ble bygget i tre eksemplarer, 2051–2053, som ble levert i 1930 (2 stk) og 1936. Leverandørene var de samme som for El 5a, bortsett fra at Thune sto for den mekaniske delen alene.

El 5 ble levert til elektrifiseringen av strekningen Oslo - Lillestrøm på Hovedbanen, og ble brukt i alle slags tog på den strekningen. Etter hvert som elektrisk drift ble utbygget på jernbanene øst for Oslo, ble El 5 tatt i bruk også på disse strekningene. Fra 1950 ble lokene gradvis mindre brukt i persontog da de ble erstattet av de raskere lokene av type El 8 og særlig El 11. Lokene av type El 5 ble derfor mer og mer bare brukt i godstog. På 1960-tallet kunne man se lokene i mindre, arbeidende godstog på Østfoldbanen, Hovedbanen, Kongsvingerbanen og Gjøvikbanen. Lokene var i hele sin driftstid stasjonert i Oslo jernbanedistrikt med hovedbase i Lodalen i Oslo. I 1968 begynte leveransen av de langt større og kraftigere godstogslokomotivene av type El 14, noe som medførte at El 5 kunne fases ut etter over 40 års tjeneste. Loktypen var blitt gammeldags og samtlige El 5-lok ble utrangert mellom 1968 og 1972. Den siste tiden de var i bruk, gikk de ofte i  kippingtog mellom godsstasjonene på Loenga og Alnabru.

Lokomotivet 5.2039 er som eneste av denne typen bevart og eies idag av Norsk jernbanemuseum. Loket ble restaurert på 1970-tallet og satt tilbake så langt det lot seg gjøre til opprinnelig utseende. Arbeidet ble gjort av frivillige i Norsk Jernbaneklubb som dugnadsinnsats, der Morten Tranøy var primus motor. Han har stått for en tilsvarende restaurering av El 1. 2001.

## Litteratur
*

## Kilder
* El 5 – NJK Materielldatabasen
* El 5 – Jernbane.net


## Eksterne lenker
Grumman A-6 Intruder

**Grumman A-6 Intruder** er et to-motors angrepsfly bygget av Grumman Aircraft Engineering Corporation. Det var i tjeneste på amerikanske hangarskip mellom 1963 og 1997. Det er utviklet flere varianter av flyet.

* **EA-6B Prowler**. Elektronisk krigføring, utfaset i 2019.
* **KA-6D**. Tanker-fly.

## Spesifikasjoner (A-6A)

## Referanser


## Eksterne lenker
* Wings Palette-fargelegging